（《圣祖仁皇帝御制文集卷五》与《清圣祖仁皇帝实录》相同）康熙十三年十二月初八日，康熙帝勅谕。谕吏部：「自古帝王统御天下，必资后德之贤赞助政理；昭宫闱之令范，端王化之本源。粤稽徃代，册立中宫；即加恩所生，荣钖封爵；所以重内治，隆恩礼甚盛典也。缅维仁孝皇后作配朕躬历经十载，上事太皇太后皇太后克诚克孝；佐朕治理，惟敬惟勤节俭居身；寛仁逮下，仪型允备，淑德着闻。讵意忽焉，崩逝深悼，朕怀荣哀之礼已行，推恩之典未举。内大臣噶布喇乃仁孝皇后之父也，勲旧世裔，素笃忠贞，翊衞摅夙夜之劳，谋猷重股肱之寄。兹奉太皇太后慈